Самай чаканай з падзей, прапанаванай арганізатарамі, стала лыжная эстафета. У ёй прынялі ўдзел каманды “Рэктарат”, “Дэканат”, “Студэнты” і “Супрацоўнікі”. Першай на фініш прыйшла зборная студэнтаў, у склад якой увайшлі першакурснік філфака Яўген Дарожка, другакурснік Інстытута бізнесу і менеджменту тэхналогій Цімафей Швайба і чацвёртакурснікі фізічнага і геаграфічнага факультэтаў Яраслаў Падрэз і Уладзімір Фядотаў. З невялікім адрывам ад хлопцаў эстафету скончылі прадстаўнікі каманды “Рэктарат”: рэктар Андрэй Кароль, прарэктар па вучэбнай рабоце і адукацыйных інавацыях Вольга Чупрыс, прарэктар па эканоміцы і матэрыяльна-тэхнічным развіцці Міхаіл Чарапеннікаў, кіраўнік аддзела па рабоце з моладдзю Мінскай епархіі БПЦ Максім Логвінаў. А трэцяе месца ў спаборніцтвах дасталася супрацоўнікам універсітэта. Каманду прадставілі саветнік рэктара Дзмітрый Дзянісаў, старшы выкладчык кафедры фізічнага выхавання і спорту Сяргей Снегіроў, намеснік начальніка Цэнтра інфармацыйных тэхналогій Анатоль Жарэла і начальнік аддзела сацыяльнай работы ўпраўлення выхаваўчай работы з моладдзю Алена Шчатко.